**KUC TRAVNO**

**Centar za tradicijsku kulturnu baštinu**

**B. Magovca 17**

**10010 Zagreb**

**tel./fax: +385 1 6601 514**

**PROGRAM „HRVATSKE ETNORIZNICE“**

**radionice tradicijskih tekstilnih tehnika, izrade i ukrašavanja narodnih nošnji**

Program radionice sastoji se od **teorijskog i praktičnog dijela**. U teorijskom dijelu nastave pružaju se osnovne etnološke informacije o narodnim nošnjama i tradicijskom tekstilnom rukotvorstvu. U praktičnom dijelu polaznici su podijeljeni na početničku i naprednu grupu. Za početničku grupu osmišljen je program u kojem se metodama demonstracije te individualnog i grupnog praktičnog rada podučavaju osnovne tradicijske tekstilne tehnike vezenja, tkanja i apliciranja ukrasa. Napredni stupanj uključuje poduku tradicijskih tehnika tkanja, čipkarstva, pletenja, kukičanja, vezenja, apliciranja kože, tkanina i vrpci, te izrade tradicijskog nakita. Namijenjen je polaznicima prethodnih radionica i onima s većim predznanjem kako bi se prema vlastitim afinitetima usavršavali u pojedinim vještinama.

1. **TRADICIJSKI VEZOVI**
   1. **Vezovi tehnikama brojenja niti (*vezovi* *brojem*) -** križić, rastegnuti križić, prepletenac, utkanica, plošni vez brojenjem, pružanka,
   2. **Vezovi tehnikama po nacrtu (*vezovi po ispisu*) -** zrnčani bod, ovijanac, lančanac, obamet, plošni vez, pečki vez, zlatovez naskroz,
   3. **Vezovi tehnikama apliciranja -** apliciranje pletene vrpce *gajtana, šujtaša,* apliciranje zlatne niti *(zlatovez preko papira*), apliciranje sukna, apliciranje kože, apliciranje titranki (*flitera, šljokica),* apliciranje zrnaca (*perli*, *đendara),*
   4. **Izrezivani i bušeni vezovi** – šlinganje,
   5. **Vezovi tehnikom izvlačenja i opletanja niti -** ažur, rasplet. prosic, toledo,
2. **TRADICIJSKE ČIPKARSKE TEHNIKE** 
   * + 1. **Kukičana čipka**
       2. **Pletena čipka** (iglom pletena čipka),
       3. **Mrežasta čipka –** *necanje,*
       4. **Čipka na batiće** - lepoglavska, svetomarska,
       5. **Čipka na okviru** (sunčana čipka *motivi*),
       6. **Šivana čipka** (*priplet*, *zubra*, paška čipka)
3. **TKANJE** 
   * + 1. **Tkanje na daščicu**
       2. **Tkanje na uspravnom tkalačkom stanu**
       3. **Tkanje na vodoravnom tkalačkom stanu**
4. **PLETENJE**
5. **IZRADA TRADICIJSKOG NAKITA**
6. **IZRADA NARODNIH NOŠNJI (krojenje i šivanje)**
7. **RESTAURACIJA, UREĐENJE I ODIJEVANJE NARODNIH NOŠNJI**

**\*Organizator zadržava pravo promjene programa.**